stanford-oval/wikipedia huggingface dataset:
צ'אנגג'נג 11
הערות שוליים

↑  בתקשורת המערבית מוכר כ-Long March
| משגרי לוויינים וחלליות |
| --- | --- | --- |
| בשימוש | ארצות הברית אטלס 5 • טאורוס • מינוטואר • אלקטרון • אנטארס • פאלקון 9 • פאלקון כבד • פגאסוס • SLS‏  • וולקן קנטאור • פיירפליי אלפה •   רוסיה סויוז 2 • אנגרה • פרוטון (פרוטון M) •   הרפובליקה העממית של סין צ'אנגג'נג (2C‏ • 2D‏ • 2F‏ • 3A‏ • 3B‏ • 3C‏ • 4B‏  • 4C‏ • 5 • 6 • 7 • 8 • 11) • קואיג'ואו • קינטיקה 1 • קרס 1 • Zhuque • Jielong ‏• גרביטי • היפרבולה • הודו GSLV‏ • PSLV‏ •  SSLV • LVM-3‏ •  יפן H-II‏ (H-IIA)‏ • H-3‏ • אפסילון •   איראן סימורג • Qaem •  האיחוד האירופי וגה צרפת אריאן 6 קוריאה הדרומית נורי קוריאה הצפונית אונחה ישראל שביט |  |
| יצאו משימוש | ארצות הברית אטלס (1 • 2 • 3 • אג'ינה • אייבל • קנטאור • A‏ • B‏ • C‏ • D‏ • E/F‏ • G‏ • H‏ • LV-3B‏ • SLV-3) •  אתנה • ג'ונו 2 • דלתא (0100 • 2 • 3 • 4 • 1000 • 2000 • 3000 • 4000 • 5000 • A‏ • B‏ • C‏ • D‏ • E‏ • G‏ • J‏ • L‏ • M‏ • N)‏ • ואנגארד • טיטן (טיטן 2 23G‏ • טיטן 2 GLV‏ • 3A‏ • 3B‏ • 3C‏ • 3D‏ • 3E‏ • טיטן 3 מסחרי • 4‏ • 34D) • ליטל ג'ו • סטורן (1 • 5 • IB‏ • INT-21) • פאלקון 1 • רדסטון • תור (אג'ינה • אייבל • אייבלסטאר • בורנר • דלתא • תוראד-אג'ינה • DSV-2 • DSV-2U)‏ • Launcher One • סקאוט  ברית המועצות ספוטניק • לונה • ווסטוק (ווסטוק K • ווסטוק 2 • ווסטוק 2M) • קוסמוס (קוסמוס 2 • קוסמוס 3M) • מולניה • ווסחוד • סויוז (סויוז • סויוז FG • סויוז U) • פרוטון (פרוטון • פרוטון K) • רוקוט • זניט (זניט 2 • זניט-3SL) • דנייפר • ציקלון (ציקלון 2 • ציקלון 3) הרפובליקה העממית של סין פנג באו 1 • צ'אנגג'נג (1 • 2 • 3) •  יפן N-1‏ • N-II‏ • H-I‏ • H-IIB‏ • Mu‏ •  הודו GSLV‏ (Mk I)‏ • צרפת דיאמנט • אריאן (1 • 2 • 3 • 4 • 5) • איראן סאפיר • קוריאה הדרומית נרו 1 |  |
| בפיתוח | ניו גלן • אירטיש • סויוז SPG • סטארשיפ • צ'אנגג'נג 9 • צ'אנגג'נג 12 • טיאנלונג-3 |  |
| פיתוחם בוטל | ארס 1 • ארס 5 • K-1‏ • Sea Dragon‏ • STAR 460 • Stratolaunch |  |
מטייה שארקיץ'

מטייה שארקיץ' (במונטנגרית: Матија Шаркић; ‏ 23 ביולי 1997 – 15 ביוני 2024) היה כדורגלן מונטנגרי-אנגלי ששיחק בעמדת השוער בנבחרת מונטנגרו ובמספר מועדונים באנגליה.
קריירת מועדונים

שארקיץ' גדל במחלקת הנוער של אנדרלכט, וב-1 בספטמבר 2015 חתם על חוזה לשלוש שנים באסטון וילה מהפרמייר ליג והצטרף לקבוצת הנוער של המועדון. ב-31 באוגוסט 2017 הושאל לוויגאן את'לטיק מהפוטבול ליג צ'מפיונשיפ, ובסך הכל ערך שלוש הופעות במדי המועדון בכל המסגרות. ב-20 בדצמבר 2018 הושאל לסטרטפורד טאון מהליגות הנמוכות באנגליה, במדיה ערך שש הופעות ליגה, ובהמשך הושאל להבאנט אנד ווטרלוביל, במדיה ערך הופעת ליגה אחת.
ב-26 ביוני 2019 הושאל שארקיץ' לליווינגסטון מליגת העל הסקוטית עד לתום עונת 2019/2020. ב-6 באוקטובר ערך את הופעת הבכורה שלו במועדון, בניצחון 2-0 על סלטיק במסגרת המחזור השמיני בליגה. ב-3 בינואר 2020, לאחר פציעתו של השוער הראשון של אסטון וילה טום היטון, נקרא שארקיץ' חזרה מההשאלה, לאחר 14 הופעות ליגה במדי ליווינגסטון.
לשארקיץ' הוצעה הארכת חוזה באסטון וילה בשנת 2020, אולם הוא סירב להצעה על-מנת לחפש קבוצה בה יוכל לשמש כשוער ראשון, לאחר הגעתו של השוער המנוסה חוסה מנואל ריינה כגיבוי להיטון הפצוע. בתום עונת 2019/2020 שוחרר שארקיץ' רשמית מאסטון וילה.
ב-27 ביולי 2020 חתם שארקיץ' על חוזה לשלוש שנים בוולברהמפטון וונדררס מהפרמייר ליג. ב-2 בספטמבר הושאל לשרוסברי טאון מהפוטבול ליג הראשונה למשך עונת 2020/2021, ובסך הכל ערך 26 הופעות ליגה במהלך תקופת ההשאלה.
ב-26 ביולי 2021 הושאל שארקיץ' לברמינגהאם סיטי מהפוטבול ליג צ'מפיונשיפ למשך עונת 2021/2022. ב-7 באוגוסט ערך את הופעת הבכורה שלו במועדון, בניצחון 1-0 על שפילד יונייטד במסגרת המחזור הראשון בליגה. בסך הכל ערך 23 הופעות ליגה במהלך תקופת ההשאלה. ב-2 בינואר 2022, במשחקו האחרון בקבוצה, פרק את כתפו כאשר זרק את הכדור לשחקן הגנה. פציעה זו הצריכה ניתוח, והוא חזר לוולברהמפטון וונדררס לטיפול ולשיקום. על-אף ששיחק במועדון רק במהלך החצי הראשון של העונה, שארקיץ' נבחר כשחקן העונה של ברמינגהאם סיטי לעונת 2021/2022.
ב-11 ביולי 2022 האריך שארקיץ' את חוזהו בוולברהמפטון וונדררס וחתם על חוזה לשלוש שנים במועדון, ונשאר במועדון כגיבוי לשוער הראשון של הקבוצה, ז'וזה סה. ב-23 באוגוסט ערך את הופעת הבכורה שלו במועדון, בניצחון 2-1 על פרסטון נורת' אנד במסגרת הסיבוב השני של גביע הפוטבול ליג לעונת 2022/2023.
ב-25 בינואר 2023 הושאל שארקיץ' לסטוק סיטי מהפוטבול ליג צ'מפיונשיפ עד לתום עונת עונת 2022/2023 בצ'מפיונשיפ. הוא ערך שמונה הופעות ליגה במהלך תקופת ההשאלה.
ב-3 באוגוסט 2023 חתם שארקיץ' במילוול מהפוטבול ליג צ'מפיונשיפ. ב-5 באוגוסט ערך את הופעת הבכורה שלו במועדון, בניצחון 1-0 על מידלסברו במסגרת המחזור הראשון לעונת 2023/2024. הוא ערך 32 הופעות ליגה במדי המועדון.
קריירה בינלאומית

ב-19 בנובמבר 2019 ערך שארקיץ' את הופעת הבכורה שלו בנבחרת מונטנגרו, בניצחון 2-0 על נבחרת בלארוס במשחק ידידות. ב-5 ביוני 2024, כעשרה ימים לפני מותו, ערך שארקיץ' את הופעתו התשיעית והאחרונה במדי הנבחרת, בהפסד 2-0 לנבחרת בלגיה במשחק ידידות. בסך הכל ערך תשע הופעות במדי הנבחרת.
חיים אישיים

שארקיץ' נולד בגרימסבי שבאנגליה. אביו, בויאן שארקיץ', הוא דיפלומט מונטנגרי שהיה שגריר מונטנגרו באומות המאוחדות, בממלכה המאוחדת ובבלגיה. אמו, נטלי שארקיץ'-טוד, עובדת ברשת תקשורת אירופאית. אחיו התאום, אוליבר שארקיץ' (אנ'), גם הוא כדורגלן.
חיים אישיים > מותו

ב-15 ביוני 2024 בבוקר התמוטט שארקיץ' בדירה בבודווה שבמונטנגרו. בת הזוג שלו, פיבי, חברו לשעבר באסטון וילה אוסקר בורג ובת הזוג של בורג הזמינו אמבולנס. בת הזוג של בורג, אחות במקצועה, ביצעה החייאה על שארקיץ' עד להגעת האמבולנס, וכשהפרמדיקים הגיעו הם ניסו לבצע החייאה גם כן, אך ללא הצלחה. למשפחתו של שארקיץ' נאמר כי סיבת ההתמוטטות שלו היא אי-ספיקת לב פתאומית, והוא הוכרז כמת בגיל 26.
בחודש יולי 2024 הודיעה מילוול כי תפריש את חולצה מספר 20 לזכרו של שארקיץ'.
הערות שוליים

↑  Villa sign keeper Sarkic from Anderlecht, ESPN, ‏2015-09-01 (באנגלית)
↑  "Alex Bruce and Matija Sarkic: Wigan Athletic sign centre-back and goalkeeper". BBC Sport (באנגלית בריטית). 2017-08-31. נבדק ב-2024-11-23.
↑  Two new faces at Stratford Town, Stratford Herald, ‏2018-12-20 (באנגלית)
↑  "Matija Sarkic: Livingston sign Aston Villa goalkeeper on loan". BBC Sport (באנגלית בריטית). 2019-06-26. נבדק ב-2024-11-23.
↑  Callum Carson, Aston Villa recall keeper Matija Sarkic from Livingston loan spell, Daily Record, ‏2020-01-03 (באנגלית)
↑  Stuart Jamieson, Sunderland linked with wantaway Aston Villa goalkeeper, Chronicle Live, ‏2020-05-24 (באנגלית)
↑  Premier League clubs publish 2019/20 released lists, www.premierleague.com (באנגלית)
↑  Wolves secure Sarkic transfer | Men's First-Team | News, Wolverhampton Wanderers FC (באנגלית)
↑  Lewis Cox, Shrewsbury Town sign Wolves goalkeeper Matija Sarkic on loan, www.shropshirestar.com, ‏2020-09-02 (באנגלית)
↑  Matija Sarkic Joins Blues on Loan, web.archive.org, ‏2021-07-26
↑  Brian Dick, Blues begin with victory at Sheffield United after Colin wins it, Birmingham Live, ‏2021-08-07 (באנגלית)
↑  Brian Dick, Blues suffer Matija Sarkic hammer blow and make big loan decision, Birmingham Live, ‏2022-01-06 (באנגלית)
↑  Sarkic's season ended by injury | Loan Watch | News, Wolverhampton Wanderers FC (באנגלית)
↑  Sarkic commits future to Wolves | Men's First-Team | News, Wolverhampton Wanderers FC (באנגלית)
↑  Liam Keen, Carabao Cup: Wolves 2 Preston 1 - Report, www.expressandstar.com, ‏2022-08-23 (באנגלית)
↑  Stoke City FC, Matija completes Potters switch, Stoke City FC, ‏2023-01-25
↑  Peter Smith, Delighted Alex Neil confirms Matija Sarkic as Stoke's first January signing, Stoke on Trent Live, ‏2023-01-25 (באנגלית)
↑  "Matija Sarkic: Millwall sign goalkeeper from Wolves". BBC Sport (באנגלית בריטית). 2023-08-03. נבדק ב-2024-06-15.
↑  Pobjeda za kraj godine, FSCG.me
1 2  Matija Sarkic: Millwall announce death of goalkeeper aged 26, BBC Sport, ‏2024-06-15 (באנגלית בריטית)
↑  Matija Šarkić " Internationals, worldfootball.net (באנגלית)
↑  Pitt-Brooke, Jack (2017-10-03). "Meet the Sarkic twins: born in England, raised in Belgium but trying to make Montenegro history | The Independent". The Independent (באנגלית). נבדק ב-2024-06-15.
↑  Burrows, Tom; Madeley, Steve; more. "Matija Sarkic remembered: 'He was half of me – it's devastating'". The New York Times (באנגלית אמריקאית). ISSN 0362-4331. נבדק ב-2024-11-23.
↑  Neopisiva tuga: Preminuo golman Crne Gore Matija Šarkić, vijesti.me (בסרבית)
↑  Millwall goalkeeper Matija Sarkic dies aged 26, as club 'completely devastated', LBC (באנגלית)
↑  Matija Sarkic: Millwall to retire the shirt number in honour of goalkeeper, BBC Sport, ‏2024-07-23 (באנגלית בריטית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מטייה שארקיץ'".
מדיסון פטיס

| --- | --- |

מדיסון פטיס, 2015
 לידה:  22 ביולי 1998 (בת 26) ארלינגטון, ארצות הברית 
 שם לידה:  Madison Michelle Pettis 
 מדינה:  ארצות הברית 
 תקופת הפעילות:  מ-2005 
 פרופיל ב-IMDb
 
מדיסון מישל פטיס (באנגלית: Madison Michelle Pettis; נולדה ב-22 ביולי 1998) היא שחקנית אמריקאית. ידועה בשל תפקידיה בתור סופי מרטינז בסדרת הטלוויזיה "קורי בבית הלבן" של ערוץ דיסני, בתור אלי ברוקס בסדרה "לחיות עם בנים" של ניקלודיאון, ובזכות הופעתה בסרט הקולנוע "תוכנית משחק" לצדו של דוויין ג'ונסון.
ביוגרפיה

פטיס נולדה בארלינגטון, טקסס לסטיבן ומישל פטיס. אביה הוא אפרו-אמריקאי ואילו אימה היא ממוצא איטלקי, צרפתי ואירי. לפטיס אח המבוגר ממנה.
קריירה

פטיס התחילה את הקריירה שלה כדוגמנית פרסומות והחלה לשחק בגיל 5. מגיל 10 החלה ללכת לשיעורי מחול.
את תפקידי המשחק הראשונים שלה קיבלה בשנת 2006, בסדרת הילדים "החברים של ברני" ובסדרת הדרמה הפוסט-אפוקליפטית "יריחו".
בשנת 2007 כיכבה בסרט "תוכנית משחק" לצדו של דוויין ג'ונסון, על קוורטרבק בקבוצת בוסטון רבלס שמגלה בשיא תהילתו שיש לו ילדה בת 8 בשם פייטון. באותה שנה החלה לככב בתור סופיה "סופי" מרטינז, בתו של נשיא ארצות הברית בסדרת הטלוויזיה של ערוץ דיסני "קורי בבית הלבן" - המהווה ספין אוף לסדרה כל כך רייבן. ב-2008 שבה הסדרה לעונה שנייה.
בשנת 2011 קיבלה פטיס שני תפקידים ראשיים, דיבוב דמותה של איזי בסדרת האנימציה "ג'ייק והפיראטים מארץ לעולם לא", ודמותה שלי אלי ברוקס בקומדיית המצבים הקנדית "לחיות עם בנים". בשנת 2012 החלה לשחק בתפקיד חוזר את דמותה של ג'אנל בסדרה "מעבדה לכוחות על" של דיסני XD. ב-19 באוקטובר 2014 אישרה פטיס בפייסבוק כי היא תתארח בעונתה השלישית של סדרת הטלוויזיה "משפחת פוסטר" בשנת 2015 לוהקה לדבב את הדמות של זורי בסדרת האנימציה של ערוץ דיסני "משמר האריות", וכן בסרט הטלוויזיה שקדמה לה "משמר האריות - השאגה חוזרת". ב-2017 התארחה בסדרת המשטרה "חוק וסדר: מדור מיוחד".
בשנת 2018 החלה לככב לצדה של היילי קיוקו בתפקיד הראשי בסדרת הרשת "Five Points" בשירות Facebook Watch.
בשנת 2021 השתתפה בסרט "יש לו את זה" של נטפליקס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | Barney: Can You Sing That Song? | בריג'יט |  |
| 2006 | Let's Make Music | בריג'יט |  |
| 2007 | תוכנית משחק | פייטון קלי |  |
| 2008 | הורטון שומע מישהו | דמויות שונות | דיבוב |
| 2008 | Mostly Ghostly: Who Let the Ghosts Out? | טרה רולנד |  |
| 2008 | שבע נשמות | הבת של קוני |  |
| 2009 | Free Style | ביילי בריינט |  |
| 2010 | The Search for Santa Paws | וויליאמינה |  |
| 2011 | הצ'יוואווה מבוורלי הילס 2 | ללה | דיבוב |
| 2012 | הצ'יוואווה מבוורלי הילס 3 | ללה | דיבוב |
| 2014 | Mostly Ghostly: Have You Met My Ghoulfriend? | טרה רולנד |  |
| 2015 | Do You Believe? | מגי |  |
| 2017 | קולר נולד: טובים השניים | קיטי פארי | דיבוב |
| 2020 | אמריקן פאי: הבנות שולטות | אנני ווטסון |  |
| 2021 | יש לו את זה | אלדן |  |
| 2022 | Margaux | האנה |  |
| 2023 | Deltopia | הלרי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | יריחו | סטייסי קלמונס | פרק: "Pilot" |
| 2006 | החברים של ברני | בריג'יט | 2 פרקים |
| 2007 | ה-4400 | איזבל טיילר בצעירותה | פרק: "Daddy's Little Girl" |
| 2007 | האנה מונטנה | סופי מרטינז | פרק: "Take This Job and Love It" |
| 2007 - 2008 | קורי בבית הלבן | סופי מרטינז | תפקיד ראשי (2 עונות); 34 פרקים |
| 2008 | החבובות קריסטמס - מכתבים לסנטה | קלייר | סרט טלוויזיה של NBC |
| 2009 | סוכן מיוחד אוסו | קייטי / טרה | דיבוב; 2 פרקים |
| 2009 - 2014 | פיניאס ופרב | אדיסון סוויט-ווטר | דיבוב; 11 פרקים |
| 2011 | שעה מכושפת | ג'ולי | פרק: "The Black Mask" |
| 2011 - 2013 | לחיות עם בנים | אלי ברוקס | תפקיד ראשי (2 עונות); 40 פרקים |
| 2011 - 2015 | ג'ייק והפיראטים מארץ לעולם לא | איזי | דיבוב; 93 פרקים |
| 2012 - 2015 | מעבדה לכוחות על | ג'אנל | 10 פרקים |
| 2015 - 2016 | משפחת פוסטר | דריה | 6 פרקים |
| 2015 | הורים במשרה מלאה | לין | פרק: "May God Bless and Keep You Always" |
| 2015 | משמר האריות - השאגה חוזרת | זורי | דיבוב; סרט טלוויזיה של ערוץ דיסני |
| 2016 - 2019 | משמר האריות | זורי | דיבוב; 6 פרקים |
| 2016 | Late Bloomer | פרנקי | סרט טלוויזיה של PixL |
| 2016 | The Real O'Neals | קלואי פרנטי | פרק: "The Real Match" |
| 2017 | חוק וסדר: מדור מיוחד | סטייסי ואן-הובאן | פרק: "No Good Reason" |
| 2018 | הנסיכה סופיה הראשונה | קסנדרה | דיבוב; פרק: "The Lost Pyramid" |
| 2018 - 2019 | Five Points | טוש בנט | תפקיד ראשי (2 עונות); 20 פרקים |
| 2018 - 2021 | ננסי קלנסי - גברת מגונדרת | בריג'יט | דיבוב; 3 פרקים |
| 2019, 2021 | מיקי מאוס: הרפתקאות מבולבלות | הנסיכה אוליביה | דיבוב; 2 פרקים |
צ'אנגג'נג 6

צָ'אנְגְגֶ'נְג 6 או צעדה ארוכה 6 (בסינית: 长征五号, בפיניין: Chángzhēngwǔ, "צעדה ארוכה" על שם מצעדו המפורסם של מאו דזה-דונג, בקיצור CZ-6, באנגלית: Long March 6) הוא משגר לוויינים קל ממשפחת צ'אנגג'נג שפותח על ידי תאגיד הטכנולוגיה בתחום החלל של סין בשיתוף פעולה עם אקדמיה למדע החלל של שנחאי. השיגור הראשון בוצע בשנת 2015. המשגר יכול להביא מטען של כ-1,000 ק"ג למסלול מסונכרן-שמש.
הפיתוח התחיל בשנת 2001 וקיבל דחיפה משמעותית בשנת 2007. בשנת 2009 התקבל אישור רשמי לקידום התוכנית עד לייצור.
המשגר כולל 3 שלבים. השלב הראשון זהה למשגר צ'אנגג'נג 5. בשלב השני הותקן מדחף בודד YF-115 (במשגר צ'אנגג'נג 7 הותקנו 4 מדחפים מאותו דגם). בשלב השלישי הותקנו 4 יחידות של YF-85. בשנת 2022 שוגר לראשונה משגר מדגם "צ'אנגג'נג 6A" עם יכולת של כ-4,000 ק"ג.
לשיגורים הותאם כן שיגור LA-16 ו-LA-9A במרכז שיגור הלוויינים טאיואן. בדרך כלל השיגור כולל מספר לוויינים למטרות שונות.
הערות שוליים

↑  בתקשורת המערבית מוכר כ-Long March
| משגרי לוויינים וחלליות |
| --- | --- | --- |
| בשימוש | ארצות הברית אטלס 5 • טאורוס • מינוטואר • אלקטרון • אנטארס • פאלקון 9 • פאלקון כבד • פגאסוס • SLS‏  • וולקן קנטאור • פיירפליי אלפה •   רוסיה סויוז 2 • אנגרה • פרוטון (פרוטון M) •   הרפובליקה העממית של סין צ'אנגג'נג (2C‏ • 2D‏ • 2F‏ • 3A‏ • 3B‏ • 3C‏ • 4B‏  • 4C‏ • 5 • 6 • 7 • 8 • 11) • קואיג'ואו • קינטיקה 1 • קרס 1 • Zhuque • Jielong ‏• גרביטי • היפרבולה • הודו GSLV‏ • PSLV‏ •  SSLV • LVM-3‏ •  יפן H-II‏ (H-IIA)‏ • H-3‏ • אפסילון •   איראן סימורג • Qaem •  האיחוד האירופי וגה צרפת אריאן 6 קוריאה הדרומית נורי קוריאה הצפונית אונחה ישראל שביט |  |
| יצאו משימוש | ארצות הברית אטלס (1 • 2 • 3 • אג'ינה • אייבל • קנטאור • A‏ • B‏ • C‏ • D‏ • E/F‏ • G‏ • H‏ • LV-3B‏ • SLV-3) •  אתנה • ג'ונו 2 • דלתא (0100 • 2 • 3 • 4 • 1000 • 2000 • 3000 • 4000 • 5000 • A‏ • B‏ • C‏ • D‏ • E‏ • G‏ • J‏ • L‏ • M‏ • N)‏ • ואנגארד • טיטן (טיטן 2 23G‏ • טיטן 2 GLV‏ • 3A‏ • 3B‏ • 3C‏ • 3D‏ • 3E‏ • טיטן 3 מסחרי • 4‏ • 34D) • ליטל ג'ו • סטורן (1 • 5 • IB‏ • INT-21) • פאלקון 1 • רדסטון • תור (אג'ינה • אייבל • אייבלסטאר • בורנר • דלתא • תוראד-אג'ינה • DSV-2 • DSV-2U)‏ • Launcher One • סקאוט  ברית המועצות ספוטניק • לונה • ווסטוק (ווסטוק K • ווסטוק 2 • ווסטוק 2M) • קוסמוס (קוסמוס 2 • קוסמוס 3M) • מולניה • ווסחוד • סויוז (סויוז • סויוז FG • סויוז U) • פרוטון (פרוטון • פרוטון K) • רוקוט • זניט (זניט 2 • זניט-3SL) • דנייפר • ציקלון (ציקלון 2 • ציקלון 3) הרפובליקה העממית של סין פנג באו 1 • צ'אנגג'נג (1 • 2 • 3) •  יפן N-1‏ • N-II‏ • H-I‏ • H-IIB‏ • Mu‏ •  הודו GSLV‏ (Mk I)‏ • צרפת דיאמנט • אריאן (1 • 2 • 3 • 4 • 5) • איראן סאפיר • קוריאה הדרומית נרו 1 |  |
| בפיתוח | ניו גלן • אירטיש • סויוז SPG • סטארשיפ • צ'אנגג'נג 9 • צ'אנגג'נג 12 • טיאנלונג-3 |  |
| פיתוחם בוטל | ארס 1 • ארס 5 • K-1‏ • Sea Dragon‏ • STAR 460 • Stratolaunch |  |
נחמן רז

נחמן רז (9 בדצמבר 1924 – 5 ביולי 2015) היה איש ציבור ישראלי שכיהן כמזכ"ל איחוד הקבוצות והקיבוצים וחבר הכנסת מטעם המערך.
ביוגרפיה

רז נולד בשם נחמן ריז'יק בשנת 1924 בקיבוץ עין חרוד. למד בבית ספר בקבוצת גבע. לימים הוכשר להוראה בסמינר בית ברל ולמד לימודי היסטוריה וספרות באוניברסיטה העברית.
בשנים 1947–1948 היה רז מזכיר תנועת הנוער העובד. בשירותו הצבאי, לאחר קום המדינה, שימש קצין חינוך ראשי של הנח"ל (1950–1952).
בפעילות חינוכית המשיך שנים ארוכות כמדריך ביישובי עולים (1954–1956), מורה ומנהל בית הספר המקיף עין חרוד (1958–1978) וכמדריך בסמינר אפעל (1980–1982).
במקביל לעיסוקיו המקצועיים נבחר רז לתפקידים שונים בתנועה הקיבוצית. בין השנים 1972–1978 שימש כמזכיר קיבוץ גבע. במקביל, בשנים 1973–1976, כיהן כמזכ"ל איחוד הקבוצות והקיבוצים. לאחר התאחדות התנועות הקיבוציות היה חבר במזכירות התנועה הקיבוצית המאוחדת.
רז היה חבר פעיל במפלגת העבודה ומטעמה נבחר לכנסת בשנת 1983, לאחר התפטרותו של חיים הרצוג מהכנסת. במהלך הכנסת העשירית היה חבר ועדת החינוך והתרבות ולאורך הכנסת האחת עשרה כיהן כיו"ר הוועדה.
נחמן רז היה חבר קיבוץ גבע, ובו גם הובא למנוחות . היה נשוי לנירה (נירקה), אשת חינוך. מילות השיר "כי אבד אשר עבר" שהושר על ידי הגבעטרון הן פרי עטו.
הערות שוליים

↑  יצחק מרידור, נחמן רז יושבע היום, דבר, 23 במרץ 1983
| יושבי ראש ועדת החינוך, התרבות והספורט של הכנסת |
| --- | --- | --- |
| יושבי ראש ועדת החינוך והתרבות (2003-1949) | שושנה פרסיץ • אלימלך-שמעון רימלט • משה קול • אלימלך-שמעון רימלט • אברהם כץ • אלימלך-שמעון רימלט • אברהם כץ • אברהם שכטרמן • אהרן ידלין • אורה נמיר • נחמן רז • מיכאל בר-זוהר • דליה איציק • אברהם בורג • עמנואל זיסמן • זבולון אורלב |  |
| יושבי ראש ועדת החינוך, התרבות והספורט (מ-2003) | מלי פולישוק-בלוך • אברהם פורז • אילן שלגי • מיכאל מלכיאור • זבולון אורלב • אלכס מילר • עינת וילף • עמרם מצנע • יעקב מרגי • ניצן הורוביץ • רם שפע • שרן השכל • יוסי טייב |  |
| --- | --- |
בקרת זהויות :  NLI: 987007578793105171  ISNI: 0000 0000 4142 1347  LCCN: no99048732  VIAF: 51324730   WorldCat (עם VIAF): 51324730 
ערך זה הוא קצרמרבנושא חברי הכנסת. אתם מוזמנים לתרום לוויקיפדיה ו.
צ'אנגג'נג 7

צָ'אנְגְגֶ'נְג 7 או צעדה ארוכה 7 (בסינית: 长征五号, בפיניין: Chángzhēngwǔ, "צעדה ארוכה" על שם מצעדו המפורסם של מאו דזה-דונג, בקיצור CZ-7, באנגלית: Long March 7) הוא משגר לוויינים בינוני ממשפחת צ'אנגג'נג שפותח על ידי תאגיד הטכנולוגיה בתחום החלל של סין בשיתוף פעולה עם אקדמיה למדע החלל של שנחאי. השיגור הראשון בוצע בשנת 2016 כמשגר דו-שלבי. בשנת 2020 בוצע שיגור ראשון של דגם 7A במתכונת 3 שלבים.
הפיתוח התחיל בשנת 2008 במטרה לשנות לדק של משגר "צעדה ארוכה 2F/H". תוך כדי התכנון התברר שנדרשים התאמות טכנולוגיות רבות. בהתאם לכך בשנת 2010 הוחלט על פיתוח דגם חדש "צָ'אנְגְגֶ'נְג 7".
המשגר כולל 3 שלבים. השלב הראשון זהה למשגר צ'אנגג'נג 5. בשלב השני הותקנו 4 מדחף בודד YF-115 (כמו ב-צ'אנגג'נג 6 שבו הותקן מדחף מאותו דגם).
השיגור הראשון בוצע המתכונת דו-שלבית. בשנת 2020 בוצע שיגור ראשון של דגם 7A בו התווסף השלב השלישי. בהמשך בוצעו שיגורים נוספים כאשר מתכונת המשגר תאמה את יעדי המשימה.
לשיגורים הותאם כן שיגור LC-201 במרכז שיגור הלוויינים ונצ'אנג. למעט שיגור בודד בשנת 2020 כולם הסתיימו בהצלחה.
הערות שוליים

↑  בתקשורת המערבית מוכר כ-Long March
| משגרי לוויינים וחלליות |
| --- | --- | --- |
| בשימוש | ארצות הברית אטלס 5 • טאורוס • מינוטואר • אלקטרון • אנטארס • פאלקון 9 • פאלקון כבד • פגאסוס • SLS‏  • וולקן קנטאור • פיירפליי אלפה •   רוסיה סויוז 2 • אנגרה • פרוטון (פרוטון M) •   הרפובליקה העממית של סין צ'אנגג'נג (2C‏ • 2D‏ • 2F‏ • 3A‏ • 3B‏ • 3C‏ • 4B‏  • 4C‏ • 5 • 6 • 7 • 8 • 11) • קואיג'ואו • קינטיקה 1 • קרס 1 • Zhuque • Jielong ‏• גרביטי • היפרבולה • הודו GSLV‏ • PSLV‏ •  SSLV • LVM-3‏ •  יפן H-II‏ (H-IIA)‏ • H-3‏ • אפסילון •   איראן סימורג • Qaem •  האיחוד האירופי וגה צרפת אריאן 6 קוריאה הדרומית נורי קוריאה הצפונית אונחה ישראל שביט |  |
| יצאו משימוש | ארצות הברית אטלס (1 • 2 • 3 • אג'ינה • אייבל • קנטאור • A‏ • B‏ • C‏ • D‏ • E/F‏ • G‏ • H‏ • LV-3B‏ • SLV-3) •  אתנה • ג'ונו 2 • דלתא (0100 • 2 • 3 • 4 • 1000 • 2000 • 3000 • 4000 • 5000 • A‏ • B‏ • C‏ • D‏ • E‏ • G‏ • J‏ • L‏ • M‏ • N)‏ • ואנגארד • טיטן (טיטן 2 23G‏ • טיטן 2 GLV‏ • 3A‏ • 3B‏ • 3C‏ • 3D‏ • 3E‏ • טיטן 3 מסחרי • 4‏ • 34D) • ליטל ג'ו • סטורן (1 • 5 • IB‏ • INT-21) • פאלקון 1 • רדסטון • תור (אג'ינה • אייבל • אייבלסטאר • בורנר • דלתא • תוראד-אג'ינה • DSV-2 • DSV-2U)‏ • Launcher One • סקאוט  ברית המועצות ספוטניק • לונה • ווסטוק (ווסטוק K • ווסטוק 2 • ווסטוק 2M) • קוסמוס (קוסמוס 2 • קוסמוס 3M) • מולניה • ווסחוד • סויוז (סויוז • סויוז FG • סויוז U) • פרוטון (פרוטון • פרוטון K) • רוקוט • זניט (זניט 2 • זניט-3SL) • דנייפר • ציקלון (ציקלון 2 • ציקלון 3) הרפובליקה העממית של סין פנג באו 1 • צ'אנגג'נג (1 • 2 • 3) •  יפן N-1‏ • N-II‏ • H-I‏ • H-IIB‏ • Mu‏ •  הודו GSLV‏ (Mk I)‏ • צרפת דיאמנט • אריאן (1 • 2 • 3 • 4 • 5) • איראן סאפיר • קוריאה הדרומית נרו 1 |  |
| בפיתוח | ניו גלן • אירטיש • סויוז SPG • סטארשיפ • צ'אנגג'נג 9 • צ'אנגג'נג 12 • טיאנלונג-3 |  |
| פיתוחם בוטל | ארס 1 • ארס 5 • K-1‏ • Sea Dragon‏ • STAR 460 • Stratolaunch |  |
סגנון כשר

מסעדת שוורצס (מסעדת מטבח יהודי) במונטריאול, קוויבק.
סגנון כשר (באנגלית: Kosher Style; "כושר סטייל") מתייחס למאכלים המזוהים בדרך כלל עם המטבח היהודי, אך עשויים להיות כשרים או לא כשרים. זהו ייעוד סגנוני ולא כזה המבוסס על הלכות הכשרות. בדרך כלל, אוכל בסגנון כשר אינו כולל בשר מבעלי חיים אסורים, כגון חזירים ורכיכות, ואינו מכיל בשר וחלב באותו מאכל;[דרוש מקור] אולם אם מאכל כלשהו מכיל בשר, הוא עלול להישחט באופן לא כשר. בחלק ממדינות ארצות הברית, השימוש במונח זה בפרסום מהווה עבירה על החוק כמונח מטעה על פי חוקי הגנת הצרכן.
יהודים שאינם מקפדים על כשרות אך מעוניינים להגביל את עצמם באכילת מאכלים "בסגנון מסורתי", בדרך כלל לא לאכול חיות אסורות או לערבב חלב ובשר, עשויים לראות עצמם כשומרים על "סגנון כשר" ולא על כשרות.
היסטוריה

המונח "סגנון כשר" הומצא על ידי ניית'ן הנדוורקר, מייסד שותף של "ניית'נ'ס פיימוס". מכיוון שלנתן היה חסר השגחה רבנית והבשר לא היה כשר, הנדוורקר פרסם את נקניקיות הבקר שלו כ"סגנון כשר", כי הן לא היו עשויות מבשר חזיר או סוס, הנחשבים לטרפה.
הלכות הכשרות

כמעט תמיד, כאשר מסעדה קוראת לעצמה סגנון כשר, האוכל למעשה אינו כשר על פי ההלכה. כריך רובן, המזוהה כשייך למעדניות היהודיות בניו יורק המכיל בשר וגבינה, אינו כשר, וגם כריך מונטה כריסטו, עשוי בשר חזיר וגבינה. קינוחים על בסיס חלבי כמו עוגת גבינה עשויים להיות מוצעים כהשלמה למנה בשרית. עם זאת, מכיוון שדג הוא פרווה, לקס על ממרח בייגל עם גבינת שמנת עשוי להיות כשר אם הלקס, הגבינה, הבייגל וכל שאר המרכיבים עומדים בדרישות הכשרות.
יהודים שמקפידים על הלכות הכשרות לא יאכלו בתעשיות אוכל בסגנון כשר. יתרה מכך, העובדה שתעשיות אלו נראות כשרות עלולה להטעות יהודים המבקרים בעיר לא מוכרת ומחפשים מזון כשר. חלק מהמקומות הללו פתוחים גם בשבת כאשר הדבר אסור על פי ההלכה. אחרים עשויים לבחור לאכול במסעדות כאלה אבל לא לצרוך בשר או גבינה.
מוסדות אוכל

חלק ממוסדות האוכל, בעיקר מעדניות, מגישים אוכל בסגנון כשר. בדרך כלל מדובר בהגשת מאכלים יהודיים אשכנזים מסורתיים, כמו כבד קצוץ, בייגל עם גבינת שמנת ולקס, דג פחם מעושן, סלט דג לבן, געפילטע פיש, קניש, לאטקס, בלינצ'ס, כרוב ממולא, קניידלך, בורשט, קישקע, רגל קרושה, צ'ולנט, קוגל, מלפפון חמוץ, כרוב כבוש וכריכים קרים, במיוחד פסטרמה, קורנד ביף, חזה ולשון בקר וכרוב כבוש. כמה מעדניות בסגנון כשר מגישות גם מאכלים ספרדיים ומזרחיים כמו שווארמה, פלאפל, חומוס, סלט ישראלי, מלאווח שקשוקה, המזוהים גם עם המטבח הישראלי.
כמה מסעדות בולטות במנהטן תחתית משתלבות בז'אנר בסגנון הכשר, ביניהן המעדנייה של כץ ורוס ובנותיו. גם המעדנייה של קאנטר בלוס אנג'לס, מעדניית מני בשיקגו ושוורצס במונטריאול נכנסות לקטגוריה זו.
בטורונטו, מספר מסעדות בסגנון כשר (למשל, שופסיז, מיירס) מגישות כיום בשר חזיר, כגון בייקון, צלעות ונקניק, כדי לשרת מספר גדול יותר של לקוחות. כמה מסעדות נקניקיות בסגנון כשר, כמו מקס'ס בר אנד גריל ודה וינדמיל, משתמשות בבשר חזיר וגם בנקניקיות בקר.
ראו גם

כשרות
הלכה
הערות שוליים

↑  "General Laws". mass.gov.
↑  "Is "kosher style" good enough, as long as I don't mix milk and meat?". askmoses.com.
↑  "Hot Dogs, the Jewish American Fast Food". Tablet Magazine. 29 ביוני 2016. נבדק ב-2022-07-26. {{cite web}}:  (עזרה)
↑  "Hot dogs are the greatest American Jewish food. Here's why". Times of Israel. נבדק ב-2022-07-26.
↑  "May fish be consumed with dairy? - Is lox and cream cheese kosher?". www.chabad.org (באנגלית). נבדק ב-19 בינואר 2020. {{cite web}}:  (עזרה)
↑  "FAQs — Katz's Delicatessen - Shipped, Catered & Delivered". katzsdelicatessen.com.
↑  Andrew F. Smith, Garrett Oliver (2015). Savoring Gotham: A Food Lover's Companion to New York City. Oxford University Press. ISBN 9780190263645. Some Jewish delicatessen served only kosher meat, but many were kosher style, meaning that they served meat not certified as kosher but did not serve dairy (to avoid mixing with meat) or any pork and shellfish products. With Jewish acculturation to the mainstream, however, the concept of "kosher-style" delicatessens broadened to include smoked meat sandwiches with slices of cheese or luscious New York-style cheesecakes for dessert - if not the occasional ham sandwich.